text: немесе - сайрағыш торғайлар отрфдының тұқымдасы. еуразия мен африканы мекендейтін 39 түрі бар. қазақстанда туысына жататын 17 түрі кездеседі. сарыторғайлар ормандағы, далалық және шөлді аймақтардағы бұта не биік ағаштарды, кейбір түрі таудағы альпілік белдеуге дейін мекендейді. тұрқы 12,5 20 см, тұмсығы конус тәрізді, сүйір, кейде үрлеп қойған сияқты болады. қауырсындары қоңырлау, қызыл қоңыр, кейде сарғылт түсті. республикамызды мекендейтін құйрығында ойығы болады, ал америкада тіршілік ететін құйрығы дөңгелектеніп не сатыланып келеді. қазақстанда ең көп тараған түрі сарғалдақ сұлыкеш (еmberіza brunіceps), қамыс сұлыкеші (emberіza schoenіclus). таулы аймақтардан ақбас сұлыкешті (emberіza leucocephala), тау сұлыкешін (emberіza cіa), жартас сұлыкешін (emberіza buchananі), тарышыл сұлыкешті (emberіza calandra) кездестіруге болады. кейбір түрі қайтпайтын құстар, кейбіреулері жылы жаққа қайтады не қыста тау етегіне қоныс аударады. ұясын жерге немесе аласа бұтаға салады, аналығы жұмыртқа басады. негізінен өсімдік дәнімен, жазғы жәндіктермен қоректенеді. барлығы дерлік жақсы сайрайды.